Hello, Dolly! (sang)

«Hello, Dolly!» er tittelsangen fra den populære musikalen med samme navn fra 1964. Melodi og tekst er skrevet av Jerry Herman.

Louis Armstrongs versjon av sangen ble opptatt i The Grammy Hall of Fame i 2001.

Opphavsmannen Jeremy Herman har også skrevet musikken til mange andre populære musikaler, deriblant Mame og La Cage aux Folles.

 Historie 
I desember 1963 gjorde Louis Armstrong en demoinnspilling av «Hello Dolly!» for sangens forlegger, for å promotere musikalen. Det var Armstrongs manager som sørget for at artisten stilte opp til dette opptaket.allmusic Hello, Dolly! Song Review

«Hello, Dolly!» ble først fremført offentlig av Carol Channing,Hello Dolly! - IBDB: The source of Broadway information som spilte hovedrollen som Dolly Gallagher Levi i den opprinnelige rollebesetningen på Broadway i 1964. Musikalen Hello, Dolly! hadde premiere 16. januar 1964 på St. James Theatre i New York City, og den ble raskt en stor suksess. Samme måned ble Armstrongs demoinnspilling utgitt som den kommersielle singlen Kapp Records K 573.Louis Armstrong – Hello Dolly! (7", Single) at Discogs Produsent var Mickey Kapp.

Det er Louis Armstrongs versjon som er best kjent for det store publikum. For sangen mottok han en Grammy Award for «Best Vocal Performance, Male» i 1964. I 1965 mottok sangen en Grammy Award for «Best Song».

 «Sunflower»-kontroversen 
Sangen «Hello, Dolly!» ble gjenstand for et søksmål som kunne ha satt en stopper for planene om å lage film av musikalen. Komponisten Mack David (1912-1994) tok ut stevning mot Jerry Herman for overtredelse av den amerikanske loven om copyright. David var en Oscar-nominert komponist, som også var kjent for sine verker for TV. Stevningen var begrunnet med at de fire første taktene i Hermans shownummer «Hello, Dolly!» var de samme som de første taktene i refrenget til Mack Davids «Sunflower» fra 1948. I sine memoarer anfører Herman at han aldri hadde hørt om «Sunflower» før søksmålet, og ønsket muligheten til å forsvare seg i retten. Av hensyn til de som var involvert i musikalen og i den potensielle filmen, gikk han motvillig med på et forlik før saken kom opp for retten. Forliket innebar at Herman måtte betale kompensasjon til Mack David.allmusic Hello, Dolly! Song Review 

 Coverversjoner 
«Hello Dolly!» har blitt en standardlåt. En rekke artister har spilt inn coverversjoner av sangen:

Carol Channing sang en variant med tittelen «Hello, Lyndon!» (1964)
Bobby Darin (1964)
Duke Ellington (1964)
Ella Fitzgerald, på albumene Hello, Dolly! Dolly og Ella at Juan-Les-Pins (begge 1964)
Judy Garland og Liza Minnelli (1964)
Marvin Gaye (1964)
Benny Goodman (1964)
Frank Sinatra på albumet It Might As Well Be Spring (1964)
Frankie Vaughan (1964)
Lawrence Welk ((1964)
Herb Alperts Tijuana Brass (1964)
Sammi Davis Jr. (1965)
Mary Martin (1965)
Pearl Bailey (1967)
Matt Monro (1968)
Pinky and Perky (1968)
Barbra Streisand (1969)
Violetta Villas (1969)
Ethel Merman (1970)
Jean-Jacques Perrey på albumet Moog Indigo (1970). Melodien var helt instrumental og gjenskapt i moogstil.
Lou Rawls (1979)
Cab Calloway (1991)
Wayne Newton (1992)
Liza Minnelli (1997)
Andy Williams (1999)
Nancy Wilson (2001)
Harry Connick Jr. på hans album Oh, My NOLA (2002)
Kelly Ripa i en episode av Hope & Faith (2004)
Zooey Deschanel i filmen Raving (2007)

Sinatras versjon av sangen, som ble innspilt med The Count Basie Orchestra, hadde fått en ny tekst som var en hyllest til Louis Armstrong.

 Norske versjoner 

 Bokmål/riksmål 
Juul Hansen har skrevet en tekst på bokmål. Den har tittelen «Hello Dolly!» i likhet med originalversjonen. Den norske versjonen ble spilt inn av Grynet Molvig akkompagnert av Mats Olssons orkester. Den ble utgitt på singelen RCA NA 1403 i 1964.Se plateetiketten

 Nynorsk 
Herbjørn Sørebø har skrevet en nynorsk tekst. Også den nynorske tittelen er «Hello Dolly!». Den har blitt spilt inn på plate av Ivar Medaas, på singelen Nor-Disc NOR 137, i 1966.Se plateetiketten 

 Listeplasseringer 
 Artist Liste Høyeste  plassering Uker på listen Dato for listeplassering Louis Armstrong  VG-listanorwegiancharts.com - Louis Armstrong - Hello, Dolly!# 214 (# 2 i 1 uke)1964 Louis Armstrong Chart Stats - Louis Armstrong - Hello, Dolly!# 4146. juni 1964 Louis Armstrong  Billboard Middle-Road Singles-listen (til 2. mai 1964), Billboard Pop-Standard Singles- listenallmusic ((( Louis Armstrong > Charts & Awards > Billboard Singles ))) # 11964 Louis Armstrong  Billboard Hot 100-listen
 # 11964

 Referanser 

Kategori:Sanger fra USA
Kategori:Sanger fra 1964
Kategori:Sanger om New York
Kategori:Barbra Streisand-sanger